Egy lakóház építése sok családnak élete befektetését jelenti, de kijelölését akkor is maximálisan komolyan kell venni, ha azt egy beruházó rendeli meg. Ez a leírás elsősorban az ilyen, hagyományos sáv- vagy lemezalapos lakóépületek vagy társasházak kitűzéséről szól. A munka célja, hogy az épületet a földmérő a tervezett épületet annak tervei alapján a telken belül, annak határaihoz képest tökéletes, támadhatatlan helyre helyezze el! Amint lentebb részletezem, ez nem mindig egyszerű, hiszen annak megállapításához mi is a valós telekhatár amikhez képest az épületet elhelyezzük, nagy szakmai tapasztalat szükséges! Sajnos az nem mindig esik egybe a helyszínen látható kerítésekkel. Ha a földmérő az épületet az elméleti terv alapján a valós helyszíni telken belül is betervezte, következik az épületszerkezet méretszerű kitűzése. A földmérő először az alapozást, majd az arra építendő falazást jelöli ki.